Orthodox restorative dentistry 30062
western dental in Flagstaff AZ
Glen Mills veneers pictures
teeth lumineers in Chino CA
what is veneer Flushing 11366
zirconia crowns Westlake California
best tooth whitening system in Stillwater OK Nuwe bank, eise knou Discovery se wins | Netwerk24
Deur Elvira Wood 04 September 2019 12:25
Die skep van Discovery Bank en ’n groot aantal polisse wat weens sterftes uitbetaal het, het die Discovery-groep se wins nadelig geraak.
Discovery se hoofkantoor in Sandton, Johannesburg.Foto: Elvira Wood
Adrian Gore, uitvoerende hoof, het Woensdag die groep se resultate vir die jaar tot einde Junie by sy hoofkantoor in Sandton, Johannesburg, aan belanghebbendes voorgelê.
Die wesensverdienste het met 11% tot R5,14 miljard gedaal teenoor ’n jaar tevore.
Genormaliseerde wesensverdienste het met 7% tot R5,03 miljard gedaal. Wesensverdienste per aandeel het met 8% tot R7,71 gedaal.
In geheel het die bruto inkomste van die hele groep met 8% tot R57 miljard gestyg.
Die mediesefondsadministrateur Discovery Health vorm deel van dié groep.
Een van die groot redes vir waarom die verdienste gedaal het, is omdat Discovery R1,311 miljard aan “nuwe inisiatiewe” bestee het.
Discovery Bank, wat sedert Junie 2019 sy digitale deure vir kliënte oopgemaak het, het die grootste deel van dié geld gekry.
Gore sê die groep het geweet dié uitgawes sou hul verdienste beïnvloed, maar dit is aangegaan omdat dit as ’n goeie belegging beskou is.
Discovery is steeds besig om kliënte wat kredietkaart-fasiliteite gehad het wat deur FirstRand Bank bestuur was, oor te skuif na Discovery Bank.
In dié stadium het die nuwe bank reeds 22 000 kliënte wat saam sowat 55 000 rekeninge oopgemaak het.
Discovery het tot dusver R3,172 miljard aan die oprigting van die nuwe bank bestee.
Discovery Health het volgens Gore goed presteer.
Die aantal lewens wat deur dié administrateur bestuur
word, is “meer as” 3,5 miljoen.
Die maatskappy kon in 2018 sy ledetal met net 1% laat groei.
Gore sê die meeste van sy groei die afgelope jaar wat betref lede van sy mediese fonds, kom van maatskappye met wie hy bestaande kontrakte het.
Gore sê dit is moeilik om mediese premies laag te hou.
“ ’n Groot uitdaging is dat mediese inflasie steeds tussen 10% en 11% bly.”
Gore sê dit word veroorsaak deur ’n kombinasie van faktore rakende verskaffers en verbruikers.
Só lyk die verskillende dele se genormaliseerde wins:
Discovery Health styg met 10% tot R3,04 miljard
Discovery Life daal met 9% tot R3,2 miljard
Discovery Invest styg met 9% tot R966 miljoen
VitalityHealth styg met 29% tot R758 miljoen
VitalityLife styg met 12% tot R578 miljoen
Discovery Insure styg met 128% tot R155 miljoen
Vitality styg met 71% tot R161 miljoen
Ping An styg met 89% tot R106 miljoen
Volgens hom dra nuwe hospitale, nuwe medisyne en
toestelle by tot die verhoging in mediese inflasie wat
deur verskaffers veroorsaak word.
Hy sê dit maak dit moeilik om tariewe vir lede laag te hou.
Gore sê Discovery Health maak volgende week sy nuwe tariewe vir 2020 bekend.
Discovery Health administreer Discovery Health Medical Scheme en verskaf ook bestuurde gesondheidsorgdienste. Administrasie- en gesondheidsorgbestuursgelde word onderskeidelik daarop gehef. Dié gelde het in die boekjaar R6,815 miljard beloop, vergeleke met R6,416 verlede jaar.
Gore sê Discovery se belange in die buiteland het oor die algemeen goed presteer.
Vitality VK se bedryfswins het met 21% tot R1,336 miljard gestyg.
Die Vitality-groep se wins het met 71% tot R161 miljoen gegroei.
Discovery se deel van Ping An Health in China se wins het met 89% tot R2,5 miljard gestyg.
Discovery se aandeelprys het Donderdag omstreeks 11:40 bykans nagenoeg 2,4% laer teen R112,20 op die JSE verhandel.
Meer oor: Discovery Bank | Discovery | Adrian Gore | Banke | Versekering | Mediese Skema